《相逢行》
明代·黎淳先

人生无百年，动如参与商。安得皓首人，常结少年场。

之子皆英皓，意气凌穷苍。千仞万岧峣，睇览匪寻常。

青云生衿裙，白雪披囊箱。剧吟兴愈发，飘然下大荒。

入门喜相见，论诗夜未央。馔玉岂足贵，四壁有文章。

衰朽勿复道，眷此谊难忘。

作者简介：黎淳先，字含孺。明神宗万历二十八年（一六〇〇）乡试拟元。有《鞟言》、《澳州草》。清陈恭尹编《番禺黎氏存诗汇选》有传。